ഗുരുവായൂരപ്പന് തിരുമുല് കാഴ്ച കാഴ്ചക്കുല സമര്പ്പണവുമായി ഭക്തര് ഗുരുവായൂര് ക്ഷേത്രത്തില് ഗുരുവായൂരപ്പന് തിരുമുല് കാഴ്ചയായി കാഴ്ചക്കുല സമര്പ്പണം നടന്നു. നാടിന്റെ നാനാ ഭാഗത്തു നിന്നുള്ള ഭക്തര് തലേ ദിവസം ഗുരുവായൂരിലെത്തിയാണ് കാഴ്ച കുലസമര്പ്പണം നടത്തിയത്. സ്വര്ണ്ണ നിറത്തിലുള്ള, ചുവന്ന കരയുള്ള ,തേനൂറും മധുരമുള്ള ചെങ്ങാലിക്കോടന് വാഴക്കുലകളാണ്കാഴ്ചക്കുലകളില് കേമന്. 75 പഴങ്ങളുള്ള കാഴ്ചക്കുല മേല്ശാന്തി ആദ്യം ഗുരുവായൂരപ്പന് സമര്പ്പിക്കും. ശീവേലിക്കു ശേഷമാണ് സമര്പ്പണം നടന്നത്. കാഴ്ചക്കുലകളില് ഒരു ഭാഗം ദേവസ്വത്തിലെ ആനകള്ക്ക് നല്കും. ഒരു ഭാഗം തിരുവോണത്തിന് ക്ഷേത്രത്തില് പഴം പ്രഥമന് ഉണ്ടാക്കാനുപയോഗിക്കും. ബാക്കിയുള്ള കുലകള് ഭക്തര്ക്ക് ലേലം ചെയ്ത് നല്കും. തിരുവോണനാളില് പുലര്ച്ചെ ഗുരുവായൂരപ്പന് ഓണപ്പുടവയും സമര്പ്പിക്കും. കാഴ്ചക്കുലയുമായി എത്തുന്ന ഭക്തര്ക്ക് തെക്കേ നടപന്തലില് നിന്നും ക്ഷേത്രത്തിലേക്കെത്താന് സൗകര്യം ഒരുക്കിയിരുന്നു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.